SK   SK 
 
 
 EURÓPSKA  
KOMISIA   
V Bruseli 16. 2. 2022  
COM(2022) 51 final  
2022/0035 (COD)  
 
Návrh  
NARIADENIE EURÓPSKEHO PARLAMENTU A RADY,  
ktorým sa mení nariadenie (EÚ) 2019/833, ktorým sa ustanovujú ochranné a 
vynucovacie opatrenia uplatniteľné v regulačnej oblasti Organizácie pre rybolov v 
severozápadnom Atlantiku   
SK 1  SK DÔVODOVÁ SPRÁVA  
1. KONTEXT  NÁVRHU  
• Dôvody a ciele návrhu  
Hlavným cieľom návrhu je implementovať do práva EÚ zmeny ochranných a vynucovacích 
opatrení, ktoré prijala Organizácia pre rybolov v severozápadnom Atlantiku (NAFO) na 
svojom výročnom zasadnutí v septembri 2021. Súčasťou návrhu sú aj redakčné opravy, ktoré  
vykonala NAFO a ktorých znenie je v tomto návrhu prispôsobené právnemu kontextu EÚ. 
NAFO je regionálna organizácia pre riadenie rybárstva zodpovedná za riadenie rybolovných 
zdrojov v severozápadnom Atlantiku, ktoré patria do jej právomoci. Opatrenia na oc hranu a 
hospodárenie NAFO sa vzťahujú výhradne na regulačnú oblasť NAFO, t.  j. oblasť šíreho 
mora, ktorá je vymedzená ako oblasť nachádzajúca sa mimo oblastí, v ktorých pobrežné štáty 
vykonávajú rybolovné právomoci. EÚ je zmluvnou stranou NAFO od roku 1979 .  
V Dohovore NAFO sa uvádza, že ochranné opatrenia, ktoré prijala komisia NAFO, sú 
záväzné (článok XIV, článok VI ods. 8 a článok VI ods. 9) a zmluvné strany majú povinnosť 
ich implementovať.  
Ochranné a vynucovacie opatrenia NAFO boli do práva Únie imple mentované nariadením 
(EÚ) 2019/833. Tento návrh sa týka zmien, ktoré NAFO prijala na svojom výročnom 
zasadnutí v septembri 2021. Tieto zmeny nadobudli účinnosť 2. decembra 2021 a od toho dňa 
sa uplatňujú.  
 • Súlad  s existujúcimi  ustanoveniami  v tejto  oblasti  politiky  
Tento návrh je v súlade s nariadením (EÚ) 2019/833.  
Návrh je v súlade s časťou VI (vonkajšia politika) nariadenia (EÚ) č. 1380/2013 o spoločnej 
rybárskej politike, v ktorej sa stanovuje, že Únia vedie svoje vonkajšie vzťahy v oblasti 
rybárstva v súlade so svojimi medzinárodnými záväzkami a zakladá rybolovné činnosti EÚ na 
regionálnej spolupráci v oblasti rybárstva.  
Návrhom sa dopĺňa nariadenie (EÚ) 2017/2403 o riadení vonkajších rybárskych flotíl tak, že 
stanovuje, že rybárske plavidlá  Únie musia mať oprávnenie na rybolov od regionálnych 
organizácií pre riadenie rybárstva, a nariadenie Rady (ES) č. 1005/2008 o nezákonnom, 
nenahlásenom a neregulovanom rybolove sa ním dopĺňa tak, že stanovuje začlenenie 
zoznamu NAFO obsahujúceho plavidlá vykonávajúce nezákonný, nenahlásený a 
neregulovaný (NNN) rybolov do zoznamu EÚ obsahujúceho plavidlá vykonávajúce NNN 
rybolov.  
Tento návrh sa netýka tých rybolovných možností EÚ, o ktorých rozhoduje NAFO. V súlade 
s článkom 43 ods. 3 Zmluvy o fungovaní Eur ópskej únie (ZFEÚ) je výsadným právom Rady 
prijať opatrenia týkajúce sa stanovovania cien, odvodov, pomoci a množstvových obmedzení 
a určovania a prideľovania rybolovných možností.  
• Súlad s ostatnými politikami Únie  
Návrh je v súlade s ostatnými politika mi Únie.  
  
SK 2  SK 2. PRÁVNY  ZÁKLAD,  SUBSIDIARITA  A PROPORCIONALITA  
• Právny  základ  
Návrh vychádza z článku 43 ods. 2 ZFEÚ, keďže sa ním stanovujú opatrenia potrebné na 
dosiahnutie cieľov spoločnej rybárskej politiky.  
• Subsidiarita  (v prípade  inej ako výlučnej  právomoci)   
Návrh patrí do výlučnej právomoci Únie [článok  3 ods.  1 písm.  d) ZFEÚ]. Zásada subsidiarity 
sa preto neuplatňuje.  
• Proporcionalita  
Návrhom sa zabezpečí, aby EÚ dodržiavala svoje záväzky v rámci NAFO bez toho, aby bol 
prekročený rámec toho, čo je nevyhnutné na dosiahnutie tohto cieľa.  
• Výber  nástroja  
Zvoleným nástrojom sa mení nariadenie (EÚ) 2019/833.  
3. VÝSLEDKY  HODNOTENÍ  EX POST , KONZULTÁCIÍ  SO 
ZAINTERESOVANÝMI  STRANAMI  A POSÚDENÍ  VPLYVU  
• Hodnotenia  ex post/kontroly  vhodnosti  existujúcich  právnych  predpisov  
Neuplatňuje sa.  
 • Konzultácie  so zainteresovanými  stranami  
Cieľom tohto návrhu je zmeniť nariadenie (EÚ) 2019/833 začlenením zmien ochranných a 
vynucovacích opatrení, ktoré boli prijaté na výročnom zasadnutí NAFO v septembri 2021, do 
práva Únie. Konzultácie s národnými expertmi a zástupcami odvetvia z členských štátov EÚ 
prebehli v období pred výročným zasadnutím NAFO, na ktorom boli tieto odporúčania 
prijaté, ako aj počas rokovaní v rámci NAFO.   
• Získavanie  a využívanie  expertízy  
Týmt o návrhom sa do práva Únie implementujú zmeny ochranných opatrení NAFO prijaté so 
súhlasom stálych výborov NAFO pre vedecké a kontrolné odporúčania.  
• Posúdenie  vplyvu  
Neuplatňuje sa. Týmto návrhom sa do práva Únie implementujú zmeny ochranných opatrení 
NAFO, ktoré sú záväzné pre zmluvné strany a priamo uplatniteľné v členských štátoch.  
• Regulačná  vhodnosť  a zjednodušenie  
Na tento návrh sa nevzťahuje Program regulačnej  vhodnosti a efektívností (REFIT).  
 • Základné  práva  
Tento návrh nemá žiaden vplyv na ochranu základných práv.  
 4. VPLYV  NA ROZPOČET  
Tento návrh nemá vplyv na rozpočet.  
SK 3  SK  5. ĎALŠIE  PRVKY  
• Plány  vykonávania,  spôsob  monitorovania,  hodnotenia  a podávania  sprá v 
Neuplatňuje sa.  
 • Vysvetľujúce  dokumenty  (v prípade  smerníc)  
Neuplatňuje sa.  
 • Podrobné  vysvetlenie  konkrétnych  ustanovení  návrhu  
Návrhom sa implementujú zmeny vo výpočte kvóty pre iné populácie prijaté na výročnom 
zasadnutí NAFO v septembri 2021, ktor ými sa zavádzajú sprievodné opatrenia pre tresku 
škvrnitú v divízii 3M súvisiace s inšpekciou vylodení, ako aj pre halibuta tmavého. Súčasťou 
týchto zmien sú aj revidované ustanovenia týkajúce sa dodatočných postupov, závažných 
porušení predpísaných veľkos tí ôk siete, mriežky alebo roštu a sprísnené opatrenia týkajúce sa 
následného postupu v prípade porušenia predpisov, ako aj ustanovenia o zasielaní 
dokumentov NAFO a Európskej agentúre pre kontrolu rybárstva.  
Týmto návrhom sa zároveň delegujú na Komisiu právomoci meniť nariadenie (EÚ) 2019/833, 
pokiaľ ide o vylodenie a inšpekcie v prípade halibuta tmavého podľa článku 10 ods. 1 písm. 
e), ako aj kontrolné opatrenia pre tresku škvrnitú v divízii 3M podľa článku 9 a, ak NAFO v 
budúcnosti zmení svoje opatrenia. Tieto ustanovenia treba meniť promptne, aby mali plavidlá 
Únie pri rybolove počas každej budúcej rybárskej sezóny rovnaké podmienky ako ostatné 
zmluvné strany NAFO.  
SK 4  SK 2022/0035 (COD)  
Návrh  
NARIADENIE EURÓPSKEHO PARLAMENTU A RADY,  
ktorým sa mení nariadenie (EÚ) 2019/833, ktorým sa ustanovujú ochranné a 
vynucovacie opatrenia uplatniteľné v regulačnej oblasti Organizácie pre rybolov v 
severozápadnom Atlantiku  
EURÓPSKY PARLAMENT A  RADA EURÓPSKEJ ÚNIE,  
so zreteľom na Zmluvu o  fungovaní Európskej únie, a  najmä na jej článok  43 ods.  2, 
so zreteľom na návrh Európskej komisie,  
po postúpení návrhu legislatívneho aktu národným parlamentom,  
so zreteľom na stanovisko Európskeho hospodárskeho a  sociálneho výboru1, 
konajúc v  súlade s  riadnym legislatívnym postupom,  
keďže:  
(1) Nariadenie Európskeho parlamentu a Rady (EÚ) 2019/8332 bolo prijaté s cieľom 
implementovať do práva Únie najaktuálnejšie ochranné a vynucovacie opatrenia 
uplatniteľné v regulačnej oblasti Organizácie pre rybolov v severozápadnom 
Atlantiku. Toto nariadenie bolo následne zmenené opatreniami NAFO prijatými na je j 
výročných zasadnutiach v rokoch 2019 a 20203. 
(2) NAFO na svojom 43. výročnom zasadnutí v septembri 2021 následne prijala niekoľko 
ďalších právne záväzných rozhodnutí na ochranu rybolovných zdrojov patriacich do 
jej právomoci, ktoré sa týkali ponechávani a úlovkov z kvóty pre iné populácie, 
prístavnej inšpekcie vyloďovania tresky škvrnitej v divízii 3M a halibuta tmavého, ako 
aj monitorovacích a sprísnených ustanovení o porušení predpisov a ich vynucovania.  
(3) Tieto rozhodnutia sú určené zmluvným stranám NAFO a obsahujú aj povinnosti pre 
prevádzkovateľov. Ochranné a vynucovacie opatrenia NAFO (ďalej len „opatrenia 
NAFO“) sú od nadobudnutia ich platnosti 2. decembra 2021 záväzné pre všetky 
zmluvné strany NAFO. Pokiaľ ide o Európsku úniu, treba ich do právny ch predpisov 
Únie implementovať v takom rozsahu, v akom ešte nie sú stanovené v práve Únie.  
(4) Nariadenie (EÚ) 2019/833 by sa preto malo zmeniť tak, aby sa nové opatrenia NAFO 
uplatňovali aj na rybárske plavidlá Únie.  
                                                 
1 Ú. v. EÚ C , , s. .  
2 Nariadenie Európskeho parlamentu a Rady (EÚ) 2019/833 z 20. mája 2019, ktorým sa ustanovujú 
ochranné a vynucovacie opatrenia uplatniteľné  v regulačnej oblasti Organizácie pre rybolov v 
severozápadnom Atlantiku, mení nariadenie (EÚ) 2016/1627 a zrušujú nariadenia Rady (ES) č. 
2115/2005 a (ES) č. 1386/2007 (Ú. v. EÚ L 141, 28.5.2019, s. 1).  
3 Nariadenie Európskeho parlamentu a  Rady (EÚ) 2021/ 1231 zo 14.  júla 2021, ktorým sa mení 
nariadenie (EÚ) 2019/833, ktorým sa ustanovujú ochranné a vynucovacie opatrenia uplatniteľné v 
regulačnej oblasti Organizácie pre rybolov v severozápadnom Atlantiku (Ú. v. EÚ L 274, 30.7.2021, 
s. 32). 
SK 5  SK (5) Niektoré ustanovenia v opatreniac h NAFO sa po budúcich výročných zasadnutiach 
NAFO pravdepodobne zmenia zavedením nových technických opatrení v súvislosti so 
zmenami biomasy populácií a prehodnotením oblastí obmedzenia rybolovných 
činností pri dne . V záujme rýchlej implementácie takýchto budúcich zmien opatrení 
NAFO do práva Únie ešte pred začiatkom rybárskej sezóny  by sa mala na  Komisiu 
delegovať právomoc prijímať akty v  súlade s  článkom  290 Zmluvy o  fungovaní 
Európskej únie, pokiaľ ide o opatrenia týkajúce sa vyloďovania a inšpekcií v pr ípade 
halibuta tmavého a kontrolné opatrenia v prípade tresky škvrnitej v divízii 3M.  
(6) Predovšetkým je dôležité, aby Komisia počas prípravných prác uskutočnila príslušné 
konzultácie, a  to aj na úrovni expertov, a  aby tieto konzultácie prebiehali v  súlade so 
zásadami stanovenými v  Medziinštitucionálnej dohode z  13. apríla 2016 o  lepšej 
tvorbe práva4. V záujme rovnosti zastúpenia pri príprave delegovaných aktov by mali 
byť všetky dokumenty zasielané Európskemu parlamentu a  Rade v  rovnakom čase ako 
odborní kom z  členských štátov, pričom ich experti by mali mať pravidelný prístup na 
zasadnutia expertných skupín Komisie, ktoré sa zaoberajú prípravou delegovaných 
aktov.  
(7) Nariadenie (EÚ) 2019/833 by sa preto malo zodpovedajúcim spôsobom zmeniť,  
PRIJALI TOTO N ARIADENIE:  
Článok  1 
Zmeny nariadenia (EÚ) 2019/833  
Nariadenie (EÚ) 2019/833 sa mení takto:  
1. V článku 7 ods. 3 sa písmeno d) nahrádza takto:  
„d) v prípade, že platí zákaz rybolovu (moratórium), alebo bola pri tejto populácii 
úplne vyčerpaná kvóta pre iné populácie: 1 250 kg alebo 5 %, podľa toho, ktorá 
hodnota je vyššia, ak ide o zmluvné strany, ktoré už oznámili využitie svojej kvóty pre 
iné populácie v súlade s článkom 6 tohto nariadenia;“;  
2. V článku 9a ods. 1 písm. c) sa prvá veta nahrádza takto:  
„každý členský štát vykonáva vo svojich prístavoch inšpekcie najmenej 50  % 
vylodení alebo prekládok úlovkov tresky škvrnitej z divízie 3M a vypracuje správu 
o inšpekcii vo formáte predpísanom v  prílohe IV.C k opatreniam NAFO, na ktorý sa 
odkazuje v bode 9 prílohy k  tomuto nariadeniu, a do 12 pracovných dní od dňa 
vykonania inšpekcie zašle túto správu výkonnému tajomníkovi NAFO, pričom do 
kópie uvedie Komisiu a agentúru EFCA.“   
3. V článku 10 ods. 1 písm. e) sa prvá veta nahrádza takto:  
„e) každý členský š tát vykonáva vo svojich prístavoch inšpekcie jednotlivých 
vylodení halibuta tmavého, ak množstvo tejto populácie na palube predstavuje buď 
viac ako 5  % celkového úlovku, alebo viac ako 2 500  kg, a vypracuje správu 
o inšpekcii vo formáte predpísanom v  prílo he IV.C k opatreniam NAFO v zmysle 
bodu 9 prílohy k  tomuto nariadeniu, a do 14 pracovných dní odo dňa vykonania 
inšpekcie zašle túto správu výkonnému tajomníkovi NAFO, pričom do kópie uvedie 
Komisiu a agentúru EFCA.“  
4. V článku 29 sa odsek 1 nahrádza tak to: 
                                                 
4 Ú. v. EÚ L 123, 12.5.2016, s.  1. 
SK 6  SK „Každý členský štát najneskôr do 1. novembra každého roka zasiela nasledovné 
informácie agentúre EFCA (pričom do kópie správy uvedie Komisiu), ktorá zaručí, 
že sa výkonnému tajomníkovi NAFO postúpia tieto informácie:  
a) kontaktné informácie príslušného  orgánu, ktorý plní úlohu kontaktného miesta na 
účely bezodkladného oznamovania porušení predpisov v  regulačnej oblasti, a  všetky 
následné zmeny týchto informácií najmenej 15 dní pred nadobudnutím platnosti 
takejto zmeny;  
b) mená inšpektorov a  praktikantov  a názov, rádiový volací znak a  informácie 
o komunikačných kontaktoch každého inšpekčného plavidla, ktoré zaradil do 
systému. Členský štát vo všetkých možných prípadoch oznámi zmeny takto 
oznámených údajov najmenej 60 dní vopred.“  
5. V článku 35 ods.  1 sa písmeno g) nahrádza takto:  
„g) rybolov s nepovolenou veľkosťou ôk siete a s nepovoleným rozstupom priečok 
mriežky alebo roštu či bez použitia triediacich mriežok alebo roštov v rozpore s 
článkom 13 alebo článkom 14;“.  
6. V článku 36 ods. 1 sa písmeno d) na hrádza takto:  
„zabezpečí, aby sankcie uplatniteľné v súvislosti s porušením predpisov a pokiaľ 
možno v rámci vnútroštátnych právnych predpisov v prípade opakovaného 
závažného porušenia predpisov, a zvlášť tie, ktoré sú uvedené v článku 35 ods. 3 
písm. c) b odoch iii) a iv), boli dostatočne prísne na účinné zabezpečenie ich 
dodržiavania, odrádzali od ďalšieho alebo opakovaného porušovania predpisov a 
zbavovali páchateľov výhod vyplývajúcich z ich porušenia.“  
7. V článku 36 ods. 2 sa dopĺňajú písmená e) a f):  
„e) prísnejšie alebo dodatočné požiadavky na nahlasovanie, okrem iného zvýšenú 
frekvenciu nahlasovania alebo ďalšie údaje, ktoré sa majú nahlasovať a  
f) prísnejšie alebo dodatočné požiadavky na monitorovanie, okrem iného prítomnosť 
pozorovateľa alebo inšpe ktora na palube alebo diaľkové elektronické monitorovanie 
vykonávané v súlade s príslušnými technickými špecifikáciami pre rybárske plavidlá 
vykonávajúce činnosti v rámci NAFO.“  
8. V článku 40 ods. 3 sa druhá veta nahrádza takto:  
„Komisia tieto informácie postúpi výkonnému tajomníkovi NAFO.“  
9. V článku 50 sa odsek  2 mení takto:  
a) Písmeno c) sa nahrádza takto:  
„c) postupy, ktoré musia plavidlá, ktoré majú na palube celkový úlovok presahujúci 
50 ton živej hmotnosti, dodržať pri vstupe do regulačnej oblasti s  cieľom loviť 
halibuta tmavého, pokiaľ ide o  obsah oznámení stanovených v  článku 10 ods.  2 písm. 
a) a b) a podmienok, ktoré treba spĺňať skôr, ako možno začať s  rybolovom tohto 
druhu, stanovených v  článku 10 ods.  2 písm. d), ako aj ustanovenia o vylodení a 
inšpekcii týkajúce sa halibuta tmavého podľa článku 10 ods. 1 písm. e);“;  
b) Dopĺňa sa toto písmeno l):  
„l) kontrolné opatrenia pre tresku škvrnitú v divízii 3M podľa článku 9a.“  
SK 7  SK Článok  2 
Toto nariadenie nadobúda účinnosť dvadsiatym dňom po jeho uverejnení v Úradnom vestníku 
Európskej únie.  
Toto nariadenie je záväzné v  celom rozsahu a  priamo uplatniteľné vo všetkých členských 
štátoch.  
V Bruseli  
Za Európsky parlament  Za Radu  
predsedníčka  predseda